Stormrådet har i følge TV2s oplysninger netop erklæret, at der har været stormflod i området fra Thyborøn Kanal til Blokhus. Men ikke nord for Blokhus omkring Hirtshals - eller for Thyborøn.

I det jyske erklæres der stormflod fra Thyborøn Kanal til Blokhus - det vil altså sige på begge sider af Hanstholm. At der erklæres stormflod betyder, at der har været en ekstrem vandstand i havet - og at boligejere og andre kan få erstatning for de skader, som stormfloden har forvoldt. Jesper Rasmussen, formand i Stormrådet, fortæller at erklæringen kommer på baggrund af målinger af vandstanden i området. - Der er tale om en begivenhed, der er meget sjælden, og der er derfor blevet erklæret stormflod, siger Jesper Rasmussen til TV2. Alle andre områder er ikke omfattet. Heller ikke området nord for Blokhus omkring Hirtshals - eller for Thyborøn. Forklaringen er, at vandstanden disse steder ikke har været steget markant mere end den sædvanligvis gør.